
న్యూఢిల్లీ : ఇకపై ఈవీఎంలను స్వేచ్ఛగా విమర్శించవచ్చు. ఈవీఎంల విమర్శకులకు సుప్రీంకోర్టు శుక్రవారం భరోసా ఇచ్చింది. జూన్లో ఉత్తరాఖండ్ హైకోర్టు జారీ చేసిన ఆదేశాల అమలును సుప్రీంకోర్టు నిలిపేసింది.ఎలక్ట్రానిక్ ఓటింగ్ మిషన్ (ఈవీఎం)లపై విమర్శలు గుప్పించరాదని ఉత్తరాఖండ్ హైకోర్టు ఇచ్చిన ఆదేశాలు సమర్థనీయం కాదని పిటిషనర్ తరపు న్యాయవాది దేవదత్ కామత్ సుప్రీంకోర్టుకు విన్నవించారు. గంపగుత్తగా ఇటువంటి ఆదేశాలను ఇవ్వడం వల్ల భావ ప్రకటన స్వేచ్ఛ, వాక్ స్వాతంత్ర్యాలకు విఘాతం కలుగుతుందని తెలిపారు. దీనిపై భారత ప్రధాన న్యాయమూర్తి జస్టిస్ దీపక్ మిశ్రా నేతృత్వంలోని ధర్మాసనం విచారణ జరిపింది. హైకోర్టు ఆదేశాల అమలును నిలిపేసింది.

newdhilly : ikapai eevaemlanu swechhagaa vimarsinchavacchu. eevaemla vimarsakulaku supreenkortu sukravaaram bharosa ichindi. joonlo uttarakhand hycortu jaarii chesina aadesaala amalunu supreenkortu nilipesindi.electronic oting mishan (evm)lapai vimarsalu guppincharaadani uttarakhand hycortu ichina aadesaalu samarthaneeyam kaadani pititioner tarapu nyaayavaadi devadat kamat supreenkortuku vinnavinchaaru. gampaguttagaa ituvanti aadesaalanu ivvadam valla bhaava prakatana swechha, wack swaatantryaalaku vighaatam kalugutundani telipaaru. deenipai bhaarata pradhaana nyaayamuurti justis deepak mishra netrutvamloni dharmasana vichaarana jaripindi. hycortu aadesaala amalunu nilipesindi.